section_heading: Životopis
paragraph_text: Gimnaziju je Juran završio u Splitu, 1960. Nakon diplomiranja na Ekonomskom fakultetu u Zagrebu, 1964., odlazi u Pariz gdje diplomira na Studiju dramskih umjetnosti Charles Dullin pri Théâtre National Populaire, Jean Vilara, u Palais de Chaillot, 1968., te stažira Lee Strasbergu, Actor's Studio iz New Yorka. Za vrijeme studija nastupa kao glumac i asistira redateljima – Med Hondou, (Soleil 0) – Michael Cacoyannisu, (kazalište T.N.P. – Les Troyennes J.P. Sartre, 1965.) – Abel Ganceu, (tv film Valmy – O.R.T.F., 1967.).